Borzavár Községi Önkormányzat Képviselő-testületének

7/2019. (VI.28.) önkormányzati rendelete

a Helyi Építési Szabályzatáról és Szabályozás tervről szóló

10/2005.(VI.1.) önkormányzati rendelet módosításáról

Borzavár Községi Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontja, és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38. § (2) bekezdés a-b) pontjaiban biztosított jogkörében eljáró Veszprém Megyei Kormányhivatal Kormánymegbízotti Kabinet Állami Főépítész, Veszprém Megyei Kormányhivatal Veszprémi Járási Hivatala Környezetvédelmi és Természetvédelmi Főosztály, Balaton-felvidéki Nemzeti Park Igazgatóság, Fejér Megyei Katasztrófavédelmi Igazgatóság, Országos Vízügyi Főigazgatóság, Közép-dunántúli Vízügyi Igazgatóság Veszprém Megyei Szakaszmérnökség, Veszprém Megyei Katasztrófavédelmi Igazgatóság, Veszprém Megyei Kormányhivatal Népegészségügyi Főosztály Közegészségügyi és Járványügyi Osztály, Budapest Főváros Kormányhivatala Közlekedési Főosztály Útügyi Osztály, Innovációs és Technológiai Minisztérium Közlekedési Hatósági Ügyekért Felelős Helyettes Államtitkár Vasúti Hatósági Főosztály, Innovációs és Technológiai Minisztérium Közlekedési Hatósági Ügyekért Felelős Helyettes Államtitkár Hajózási Hatósági Főosztály, Innovációs és Technológiai Minisztérium Közlekedési Hatósági Ügyekért Felelős Helyettes Államtitkár Repülőtéri és Légiforgalmi Hatósági Főosztály Légügyi Hivatal, Honvédelmi Minisztérium Állami Légügyi Főosztály, Veszprém Megyei Kormányhivatal Veszprémi Járási Hivatala Műszaki Engedélyezési, Fogyasztóvédelmi és Foglalkoztatási Főosztály Útügyi Osztály, Veszprém Megyei Kormányhivatal Veszprémi Járási Hivatala Hatósági Főosztály Építésügyi és Örökségvédelmi Osztály, Veszprém Megyei Kormányhivatal Földhivatali Főosztály, Veszprém Megyei Kormányhivatal Veszprémi Járási Hivatala Agrárügyi Főosztály Erdészeti Osztály, Honvédelmi Minisztérium Hatósági Főosztálya, Veszprém Megyei Rendőr-főkapitányság Rendészeti Igazgatóság, Veszprém Megyei Kormányhivatal Hatósági Főosztály Bányászati Osztály, Nemzeti Média- és Hírközlési Hatóság, Budapest Főváros Kormányhivatala Népegészségügyi Főosztály Népegészségügyi Osztály I., valamint Borzavár Községi Önkormányzat Képviselő-testületének a partnerségi egyeztetés szabályairól szóló 6/2018. (VI.18.) önkormányzati rendelet szerinti partnerek véleményének kikérésével a következőket rendeli el:

1. § A Helyi Építési Szabályzatról és Szabályozási Tervről szóló 10/2005.(VI.1.) önkormányzati rendelet 12. § (2) bekezdése helyébe a következő rendelkezés lép:

*„(2) A mezőgazdasági major övezet területén mezőgazdasági tevékenységhez kapcsolódó üzemi építmények, továbbá a tulajdonos, a használó és a személyzet számára szolgáló lakások létesíthetők.”*

2. § Ez a rendelet a kihirdetését követő 15. napon lép hatályba.

Borzavár, 2019. június 28.

 Dócziné Belecz Ágnes Sümegi Attila

 polgármester jegyző

Záradék:

A rendelet 2019. július 13. napján lép hatályba.

Borzavár, 2019. június 28.

 Sümegi Attila

 jegyző